OBRAZLOŽENJE
uz Polugodišnji izvještaj o izvršenju Proračuna 
Općine Saborsko za 2026. godinu


Sukladno Zakonu o proračunu (“Narodne novine” broj 144/21) i Pravilnikom o polugodišnjem i godišnjem izvještaju o izvršenju proračuna (“Narodne novine” broj 85/23) propisana je obveza sastavljanja i podnošenja polugodišnjeg  i godišnjeg izvještaja o izvršenju proračuna.
Člankom 88. Zakona o proračunu (Narodne novine broj 144/21) propisana je obveza izrade polugodišnjeg izvještaja o izvršenju proračuna. 
Polugodišnji izvještaj o izvršenju proračuna sastavlja se za proračunsku godinu te se podnosi predstavničkom tijelu do 30. rujna tekuće godine. 
Pravilnikom o polugodišnjem i godišnjem izvještaju o izvršenju proračuna i financijskog plana (u daljnjem tekstu: Pravilnik) propisuje se izgled, sadržaj, obveznici primjene, način i rokovi podnošenja, donošenja i objave polugodišnjeg i godišnjeg izvještaja o izvršenju proračuna i financijskog plana.


1. OPĆI DIO PRORAČUNA

Račun prihoda i rashoda, primitaka i izdataka  

Ukupni prihodi i primici proračuna za polugodišnje razdoblje iznose 497.735,36 eura. 

Prihodi poslovanja izvršeni su u iznosu 497.735,36 eura. Prihodi se odnose na prihode od poreza, pomoći iz inozemstva i od subjekata unutar općeg proračuna, prihode od imovine, prihode od administrativnih i upravnih pristojbi, pristojbi po posebnim propisima i naknada, kazne, upravne mjere i ostale prihode.  

Prihodi od poreza, ostvareni su u iznosu od 78.737,18 eura. Prihode od poreza čine porez na dohodak, porez na imovinu i porezi na robu i usluge. Vrijednosno su prihod od poreza na dohodak najznačajniji u toj skupini. 
Porez na dohodak iznosi 69.189,71 eura. 
Porez na imovinu ostvaren je u iznosu od 8.667,39 eura, u kojem je 1.349,86 € uplaćeno za kuće za odmor i 2.133,70 € za porez na nekretnine, a 5.203,83 € uplaćeno je za porez na promet nekretninama. 
Pomoći iz inozemstva i od subjekata unutar općeg proračuna ostvareni su u iznosu od 114.576,57 eura, ostvareni su za 34,82% više u odnosu na godišnji plan proračuna. Prihodi se odnose na tekuće pomoći iz državnog proračuna za fiskalnu održivost vrtića i pomoć za Program provedbe edukativnih, kulturnih i sportskih aktivnosti za predškolsku djecu u ukupnom iznosu 56.642,61 eura. Uz to, ostvareno je 30.000,00 eura kapitalne pomoći za izradu izmjene i dopune Prostornog plana, koja je završena i financirana u 2025 godinu, ali su sredstva dobivena nakon završetka projekta. 
Pomoći fiskalnog izravnanja odnose se na prihode koje se isplaćuju iz državnog proračuna sukladno odredbama Zakona. U polugodišnjem razdoblju uplaćeno je 57.993,96 eura.  
Prihodi od imovine iznose 11.416,10 eura. Odnosi se na prihode od kamata, prihode od najamnine, prihode od prava služnosti.
Prihodi od upravnih i administrativnih pristojbi iznose 292.824,20 eura, odnose se na prihode turističke pristojbe, šumski doprinos, prihodi Hrvatskih cesta za čišćenje snijega na temelju ugovora, komunalni doprinos i komunalnu naknadu. Najveći prihodi ostvareni su od komunalne naknade u iznosu od 207.356,90 eura i šumskog doprinosa u iznosu od 67.047,82 eura.  
Kazne, upravne mjere i ostali prihodi ostvareni su u iznosu od 181,31 eura, a odnose se na prihode od troškova ovrha. 
Polugodišnjim izvršenjem proračuna za razdoblje od 1. siječnja do 30. lipnja 2026. godine, prihodi poslovanja čine 31,46% godišnjeg plana proračuna. 

Ukupni rashodi proračuna za polugodišnje razdoblje iznose 345.387,80 eura. Od toga rashodi poslovanja iznose 298.806,45 eura, a rashodi za nabavu nefinancijske imovine iznose 46.581,35 eura.

Rashodi poslovanja planirani su u iznosu od 792.116,00 eura, a ostvareni su u iznosu od 298.806,45 eura, odnosno ostvarenje je 37,72% od godišnjeg plana. 

Rashodi poslovanja obuhvaćaju: 
· Rashodi za zaposlene
· koji se odnose na plaće, doprinose na i iz plaće i ostale rashode za zaposlene. 
Rashodi za zaposlene ostvareni su u iznosu od 83.097,53 eura. 

· Materijalni rashodi
Materijalni rashodi ostvareni su u iznosu od 143.634,34 eura ili 33,81% u odnosu na plan, odnose se na:
· naknade troškova zaposlenima iznose 3.119,00 eura, a obuhvaćaju službeni put, naknade za prijevoz na posao i s posla, stručno usavršavanje 
· rashode za materijal i energiju iznose 9.251,44 eura, a obuhvaća uredski materijal, energiju, materijal i dijelove za tekuće i investicijsko održavanje, te sitni inventar 
· rashode za usluge iznose 107.922,51 eura, obuhvaćaju usluge telefona, pošte, prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine, zdravstvene i veterinarske usluge, intelektualne usluge, računalne usluge i ostale usluge  
· ostali nespomenuti rashodi poslovanja iznose 23.341,39 eura, obuhvaćaju naknade za rad predstavničkih i izvršnih tijela, premije osiguranja prijevoznih sredstava i ostale imovine, reprezentacije, članarine, pristojbe i naknade i ostali nespomenuti rashodi poslovanja 

· Financijski rashodi
Financijski rashodi izvršeni su u iznosu od 669,09 eura. 
Ova skupina rashoda odnosi se na bankarske usluga i usluga platnog prometa i ostale nespomenute financijske prihode.

· Pomoći dane u inozemstvo i unutar općeg proračuna odnose se na pomoći proračunskim korisnicima drugih proračuna, a ostvareni su u iznosu od 42.218,86 eura. Pomoći se odnose na tekuće pomoći proračunskim korisnicima drugih proračuna u najvećem dijelu se odnose na financiranje vrtića u iznosu od 36.532,54 eura i 5.749,32 eura na financiranje vatrogastva. 

· Naknade građanima i kućanstvima na temelju osiguranja i druge naknade
Naknade građanima i kućanstvima dodijeljene su iz proračuna u iznosu od 7.149,73 eura. 
Osim naknada koje se isplaćuju za provedbu Socijalnog programa sukladno Odluci o socijalnoj skrbi gdje je utrošeno 400,00 eura, ostatak utrošenih sredstava odnosi se na isplatu stipendija za studente u iznosu od 3.750,00 eura, financiranje učeničkih domova u iznosu od 1.756,02 eura, isplaćena je naknada za opremanje novorođenog djeteta u iznosu 995,43 eura i financijska pomoć u iznosu od 248,28 eura. 

· Rashodi za donacije, kazne, naknade šteta i kapitalne pomoći
- izvršeni su u iznosu 22.036,90 eura, a odnose se na tekuće donacije u novcu i kapitalne pomoći. 
Tekuće donacije izvršene su u iznosu 7.424,70 eura, a odnose se na donacije za redovito financiranje neprofitnih organizacija, tj. za Crveni križ, donacije udrugama i političkim strankama. Isplaćeno je Atletskom klubu za Trail na području Općine Saborsko 6.000,00 eura i 424,70 eura je godišnje redovno financiranje političkih stranaka. 
Kapitalne pomoći izvršene su u iznosu 14.282,20 eura, a odnose se na kapitalne pomoći trgovačkim društvima, tj. za radove na vodoopskrbi. 

Rashodi za nabavu nefinancijske imovine izvršeni su u iznosu 46.581,35 eura. 
Rashodi se odnose se na:  
· Rashode za nabavu proizvedene dugotrajne imovine koji su ostvareni u iznosu 31.581,35 eura, a odnose se na sljedeću skupinu rashoda:
· građevinski objekti, a oni se odnose na izradu glavnog projekta za školsko igralište kao i geodetsko snimanje terena, utrošeno je 7.375,00 eura i na izradu nadstrešnice za općinski trg 
· postrojenja i oprema odnose se na računalnu opremu, ostalu uredsku opremu i sportsku opremu koja je namijenjena djeca prema Projektu. 
· nematerijalna proizvedena imovina odnosi se na ulaganje u računalni program, utrošeno je 9.750,00 eura
· dodatna ulaganja na građevinskim objektima odnosi se na dodatno ulaganje u zgradu Općine, a utrošeno je 15.000,00 eura


U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji. 
Račun financiranja prema ekonomskoj klasifikaciji i izvorima financiranja je 0,00 eura, jer se Općina Saborsko nije zaduživala. 
U polugodišnjem razdoblju ostvaren je višak poslovanja u iznosu od 152.347,56 eura. 
IZVJEŠTAJ O KORIŠTENJU PRORAČUNSKE ZALIHE 
Sukladno članku 65. Zakona o Proračunu, sredstva proračunske zalihe mogu se koristiti za nepredviđene namjene za koje u proračunu nisu osigurana sredstva ili za namjene za koje se tijekom godine pokaže da za njih nisu utvrđena dovoljna sredstva, jer ih pri planiranju proračuna nije bilo moguće predvidjeti. Sredstva proračunske zalihe koriste se i za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih događaja, te za druge nepredviđene rashode tijekom godine.
Do 30.06.2026. godine nije bilo isplata iz proračunske zalihe. 

IZVJEŠTAJ O ZADUŽIVANJU NA DOMAĆEM I STRANOM TRŽIŠTU

Zaduživanje i davanje jamstava jedinica lokalne i područne (regionalne) samouprave regulirano je Zakonom o proračunu (NN 144/21). 
Predstavničko tijelo JLP(R)S donosi odluku za dugoročno zaduživanje za investicije ili kapitalne pomoći trgovačkim društvima i drugim pravnim osobama u većinskom vlasništvu, nakon toga Vlada donosi suglasnost za zaduženje.  
[bookmark: _GoBack]Općina se nije zaduživala na domaćem i stranom tržištu novca i kapitala, te nije ugovarala kredite ili zajmove. 

IZVJEŠTAJ O DANIM JAMSTVIMA I IZDACIMA PO JAMSTVIMA

Općina Saborsko u izvještajnom razdoblju od 1. siječnja do 30. lipnja 2026. godine nije izdavala jamstva niti u svojim poslovnim knjigama ima iskazane obveze po danim jamstvima. 




